Pressemeddelelse

September 2015

***Dig og mig – putting it together***

Danmarkspremiere på musikalsk perle med Preben Kristensen

*Turne: 16. september – 21. november 2015*

*Dig og mig – putting it together* er en festforestilling med sange skrevet og komponeret af en af vor tids største musicalkomponister, Stephen Sondheim. Musicalen har været opført med stor succes i New York og London, og nu kommer turen til Danmark, hvor Folketeatret kan sende en Danmarkspremiere på turne.

Musicalen består af numre fra forskellige Sondheim-musicals fremført i en kærlighedsfortælling af Preben Kristensen, Betty Glosted, David Owe, Charlotte Guldberg og Peter Pilegaard. Herhjemme er Sondheim især kendt for sangene *Putting it together* og *The Ladies Who Lunch*.

Der mixes både drinks og følelser under et cocktailparty hos et velhavende, midaldrende par, der synes at have styr på tilværelsens materielle goder, men mindre styr på at pleje deres – efterhånden sølvbryllupstrætte – kærlighed. Den ene drink afløser den anden, og de bliver mere og mere åbenhjertige om det svære i at fastholde passionen. Det yngre par mødes, forelsker sig og kommer i tvivl om de skal binde sig og sige farvel til singleliv og den frihed det indebærer. For begge par bliver kunsten at afbalancere forholdet mellem kærlighed, ejerskab og frihed.

Stephen Sondheim har leveret musik og tekster til musicals igennem mere end 50 år. Han har blandt andet vundet en Oscar for ”Sooner or Later (I Always Get My Man)” fremført af Madonna fra filmen *Dick Tracy* (1990) samt otte Tony Awards og otte Grammy Awards. Han er især kendt for musicalerne *Follies*, *Sweeney Todd* *og Into the Woods*. Han er også manden bag sangteksterne til hit-musicalen *West Side Story*.

Kim Lundsgaard Nielsen instruerer, og Sara Vilslev laver scenografien. Jeanette Binderup-Schultz er koreograf på musicalen, som er oversat af Trine Dansgaard. Jakob Lindbirk er kapelmester.

Læs mere på [www.folketeatret.dk](http://www.folketeatret.dk). Se turnelisten nedenfor.

Mange hilsner



For yderligere information kontakt Astrid Thoudal Clausen, ascl@folketeatret.dk eller 20 87 96 61.

**Turneliste**

Onsdag den 16. sept. 19.30 Skive Skive Theater

Torsdag den 17. sept. 19.30 Skive Skive Theater

Fredag den 18. sept. 20.00 Viborg Viborg Teater

Søndag den 20. sept. 19.30 Kolding Kolding Teater

Tirsdag den 22. sept. 19.30 Odense Odense Teater

Onsdag den 23. sept. 19.30 Odense Odense Teater

Fredag den 25. sept. 20.00 Assens Arena Assens

Mandag den 28. sept. 19.30 Sønderborg Sønderborg Teater

Tirsdag den 29. sept. 19.30 Aabenraa Sønderjyllandshallen

Onsdag den 30. sept. 20.00 Flensborg Flensborg Theater

Fredag den 2. okt. 19.30 Hvidovre Medborgersalen

Lørdag den 3. okt. 19.30 Jyllinge Jyllinge Skole

Søndag den 4. okt. 19.30 Værløse Galaksen

Tirsdag den 6. okt. 19.30 Nykøbing Falster Nykøbing Falster Teater

Onsdag den 7. okt. 19.30 Nakskov Nakskov Teater

Torsdag den 8. okt. 20.00 Næstved Ny Ridehus

Fredag den 9. okt. 20.00 Holbæk Holbæk Teater

Tirsdag den 13. okt. 20.00 Aalborg Europahallen

Torsdag den 15. okt. 20.00 Helsingør Kulturværftet

Fredag den 16. okt. 19.30 Ballerup Baltoppen

Mandag den 19. okt. 19.30 Vejle Vejle Musikteater

Tirsdag den 20. okt. 19.30 Haderslev Harmonien

Onsdag den 21. okt. 19.30 Svendborg Svendborg Teater

Torsdag den 22. okt. 19.30 Svendborg Svendborg Teater

Fredag den 23. okt. 19.30 Svendborg Svendborg Teater

Tirsdag den 27. okt. 19.30 Esbjerg Musikhuset, Teatersalen

Onsdag den 28. okt. 19.30 Herning MCH, Herning Kongrescenter

Torsdag den 29. okt. 19.30 Hjørring Hjørring Teater

Fredag den 30. okt. 19.30 Frederikshavn Det Musiske Hus

Tirsdag den 3. nov. 19.30 Lemvig Nr. Nissum Seminarium

Onsdag den 4. nov. 20.00 Thisted Musikteatret

Torsdag den 5. nov. 19.30 Odder Odder Spektrum

Mandag den 9. nov. 19.30 Hillerød Frederiksborg Centret

Onsdag den 11. nov. 19.30 Albertslund Musikteatret

Torsdag den 12. nov. 20.00 Helsinge Gribskov Kultursal

Fredag den 13. nov. 19.30 Slagelse Slagelse Teater

Søndag den 15. nov. 19.30 Høje-Taastrup Taastrup Teater

Mandag den 16. nov. 20.00 Haslev Sofiendalskolen

Onsdag den 18. nov. 20.00 Greve Portalen

Fredag den 20. nov. 19.30 Hørsholm Trommen

Lørdag den 21. nov. 19.30 Frederikssund Frederikssund Gymnasium